Teppo Rastio

Teppo Edvard Rastio (ent. Rindell, 15. helmikuuta 1934 NaantaliJääkiekkokirja 2020–2021 (alk. sukunimi) – 29. toukokuuta 2023 Rauma) oli suomalainen jääkiekkoilija, joka pelasi SM-sarjassa aikana 1950–1971 ja voitti kolme Suomen-mestaruutta sekä kaksi hopeaa ja pronssia. Rastio edusti pitkän ja menestyksekkään uransa Lukkoa sekä kahden kauden ajan Ilvestä. Rastio pelasi hyökkääjänä ja puolustajana. Maajoukkueessa Rastio esiintyi 105 kertaa ja pelasi myös seitsemästi MM-kisoissa sekä vuoden 1960 talviolympialaisissa. Lukko on jäädyttänyt Rastion pelinumeron #4. Rastio pelasi myös jalkapalloa mestaruussarjassa sekä osallistui Suomen jalkapallomaajoukkueeseen vuonna 1958. == Jääkiekko == Teppo Rastio, lempinimiltään "Edi" tai "Eetu", oli ensimmäinen raumalainen huippupelaaja. Hän oli myös ensimmäinen maajoukkueen arvokisapelaaja, joka tuli joukkueeseen Helsingin, Tampereen tai Turun ulkopuolelta.Mennander, Ari; Mennander, Pasi: Leijonien tarinat Rastio aloitti SM-uransa Lukon edustusjoukkueessa 16-vuotiaana kaudella 1950–1951. Ilveksessä hän pelasi kaudet 1956–1958 maajoukkueestakin tuttujen Raimo Kilpiön ja Jorma Salmen kentällisessä. Ilveksen vuodet olivat menestyksekkäät, sillä tuloksena oli molempina kausina Suomen mestaruus. Tämän jälkeen Rastio palasi Lukkoon vielä 13 kaudeksi. 1960-luvun alusta hän pelasi puolustajana. Vuonna 1963 voitettu kulta oli seuran ainoa vuoteen 2021 mennessä. Rastio pelasi kokonaisuudessaan 244 SM-ottelua tehopistein 112+107=219. A-maajoukkueessa Rastio pelasi yhteensä 105 ottelua tehden 46 maalia. Mukaan mahtuvat myös seitsemät MM-kisat ja vuoden 1960 talviolympialaiset.Urheilumme kasvot s. 458 Rastio toimi myös Lukon joukkueenjohtajana. Hän sai seuran kultaisen ansiomerkin. Tepon poika Jari Rastio pelasi Lukossa aikana 1975-1984.Leinonen, Kimmo: Koulukadun Sankarit, Tampereen jääkiekkoilun historia 1928–1965. Apali, 2014. ISBN 978-952-5877-38-0. (s. 200) == Jalkapallo == Rastio pelasi jalkapallon Mestaruussarjassa 36 ottelua ja teki niissä kahdeksan maalia vuosina 1957–1958 edustaen Ilves-Kissoja. Suomensarjassa Rastio edusti Iiroja kaudella 1956 ja Lukkoa vuosina 1961–1962. Rastio pelasi yhden ottelun Suomen jalkapallomaajoukkueessa vuonna 1958.European National Football Teams Database Viitattu 23.6.2013. == Työura == Ammatiltaan Teppo Rastio on rakennusmestari. Hän työskenteli Rauma-Repolan palveluksessa Suomessa, Kanadassa ja Neuvostoliitossa. Päätoimensa lisäksi Rastio toimi Turun ja Porin läänin sekä Länsi-Suomen läänin liikuntapaikkarakentamisen tarkastajana yli kolme vuosikymmentä ja jäi eläkkeelle 71-vuotiaana. == Saavutukset ja palkinnot jääkiekkoilijana == *kolme Suomen mestaruutta (1957, 1958, 1963) *kaksi SM- hopeaa ja kaksi SM-pronssia *Suomen paras jääkiekkoilija (1957) *Lynces Academicin parhaan hyökkääjän patsas (1957, 1959) *SM-sarjan herrasmiespelaaja (1956) *SM-sarjan syöttöpörssin voittaja (1958, 1963) *Lukko on jäädyttänyt Rastion pelinumeron 4 *Lukon kultainen ansiomerkki *Suomen Jääkiekkoleijona #29 ==Galleria== Tiedosto:Rauman Lukon juniorijoukkue 1949.jpg|Rauman Lukon juniorijoukkue 1949. Tiedosto:Rastio Teppo Ilves 1958.jpg|Rastio Ilveksen paidassa 1958. Tiedosto:Jorma Salmi, Raimo Kilpiö, Teppo Rastio.jpg|Jorma Salmi, Raimo Kilpiö, Teppo Rastio. (1958). Tiedosto:Matti Keinonen, Pentti Rautalin, Teppo Rastio.jpg|Matti Keinonen, Pentti Rautalin, Teppo Rastio. (1960-luku). Tiedosto:Yrjö Hakala, Teppo Rastio.jpg|Yrjö Hakala ja Teppo Rastio kättelevät ystävällisissä tunnelmissa ottelun jälkeen. (1963). Tiedosto:Teppo Rastio 1959.jpg|Suomi-Ruotsi -ottelu Tampereella vuonna 1959. Teppo Rastio kuljettamassa kiekkoa, maalissa Isto Virtanen, vasemmalla Erkki Koiso. Tiedosto:Teppo Rastio jalkapallo.jpg|Jalkapalloilija Teppo Rastio. Tiedosto:Joe Wirkkunen, Teppo Rastio, Matti Lampainen.jpg|Joe Wirkkunen, Teppo Rastio ja Matti Lampainen Squaw Valleyn talvikisoissa 1960. ==Lähteet== * *Rastion tiedot Jääkiekkomuseon sivulla *Eurohockeyn tilastosivu * Teppo Rastio - Quant Hockey * Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. ===Viitteet=== Luokka:Suomalaiset jääkiekkoilijat Luokka:Suomalaiset jalkapalloilijat Luokka:Raimo Kilpiö -palkinnon voittajat Luokka:Vuonna 1934 syntyneet Luokka:Vuonna 2023 kuolleet